Corsaren, 1842-10-07
Blandinger. En ubehagelig Opdagelse, Statsgjæld-Afbetalingen betræffende. Det, som selve Modstanderne af Lindbergs Jdee angaaende Statsgjældens Afbetaling have maattet lade ham, er, at bemeldte Jdee var original. Vi gientage det. Jngen har hidtil nægtet, at det var en original Jdee. Men ved et Tilfælde have vi nu opdaget, at den dog ingenlunde er original, men med nogle Modificationer laant fra et Sted, hvis gode og sunde Jdeer man virkelig ikke burde laane uden samvittighedsfuldt at angive Kilden. J Cervantes Saavedras lærerige Fortællinger, oversatte af Charlotte Biehl, trykt i Kjøbenhavn 1781, anden Tome p. 385, fortælles nemlig om fire Personer i et spansk Hospital for Affindige: en Guldmager, en Poet, en Mathematicus og en Projectmager. Efterat de tre Første have beklaget sig, siger Projectmageren: "Jeg kan ikke begribe, hvorledes Folk tør beklage sig, som have spildt deres Tid og Aar paa unyttige Ting; thi hvad Fordeel kan man vente af at bære Vand i et Sold? Nei, jeg, som har brugt min Tid vel, jeg, som har lagt mig efter en Kunst, der har beriget utallige Andre, og bragt dem til Ære og Færdighed, jeg har Aarsag til at beklage mig! Er det ikke en uhørt og utrolig Ulykke, at af mere end hundrede Forslag og Projecter, som jeg har gjort, og som alle kunde bringe Staten de herligste Fordele, er ikke et eneste blevet antaget eller sat i Værk, Og paa det, De ikke skal troe, mine Herrer, at jeg giør Dem Vind for, saa vil jeg meddele Dem et af mine Projecter, og saa kan De af det slutte Dem til de andre: Jeg foreslog Hoffet, at alle Hans Majestæts Undersaatter fra fjorten til trefindstyve Aar skulde være forbundne til at faste en Dag om Maaneden paa Vand og Brød, og at alt det, som den Dag skulde været udgivet til Fisk, Kjød, Gront, Bagværk og Frugter, skulde betales til Kongens Kasse, uden en Hvids Forvanskelse, som maatte besværges; og derved kunde Staten i tyve Aar ei alene faae sin Gjæld afbetalt, men endog noget anseligt i Skatkammeret. Thi, naar man sætter, som jeg havde gjort Udregningen paa, at der i Kongens Riger og Lande kun ere tre Millioner Mennesker af forbenævnte Alder, og een og en halv Real paa hver til de anførte Ting, ja! om man ogsaa kun tog een Real, saa er vel dog tre Millioner Realer maanedlig ikke at kimse af: Denne paabudne Faste var altsaa i ingen Maade haard, men tvertimod gavnlig baade for Legem og Siel. Og kunde Afgiften erlægges til Klokkeren i hvert Sogn for ikke at antage nye Commissairer og Oppebærere, der aldrig slibe uden Vand, men endog tage det Halve bort i Lønninger." - J "Fædrelandet" var paaanket en Periode i en Stiilprøve ved examen artium som slet Dansk: "Begge Tallere kostede deres Talent og Konst Livet, ved Had og Vold af dem, som de havde bekæmpet." - Derom siger nu Prof. Sibbern i Dagens af 4de Octbr.: "Jeg tør paastaae, at disse Ord ere meget ordentlig godt Dansk. - Hvad tør Proi. Sibbern ikke paastaae? Han turde maastee endog paastaae, at meget ordentlig godt Dansk er ordentlig Dansk. - J "Dagen" er efter "Ringkiøbing Avis" optaget et Digt, hvori de Roeskildske Stænder roses for deres - Enighed. - "Tiden fordrer Reformer", er det almindelige Feldtraab, Hvigtige i deres Betydning om end ikke saa store i deres Resultater." For denne Tidens Røst er Kunstacademiet ikke blevet døvt, det har fulgt Militairet, Hoffet m.v. paa Reformernes Vei: For Fremtiden faae Eleverne skriftlig Tilladelse til at besøge Modelskolen, istedetfor at de for have faaet den mundtlig.